b'\n_START_ARTICLE_\nRosemarie Claussen\n_START_PARAGRAPH_\nRosemarie Claussen (s\xc3\xbcndinud 16. augustil 1934 Hamburgis) on Adolf Hitleri ristit\xc3\xbctar. _NEWLINE_Praegu elab ta Saksamaa Baieri liidumaal Altdorfis. Juhatab oma abikaasa Tilo Clausseniga rahvusvahelist konfessioonidevahelist misjoniorganisatsiooni Joosuamission, millele nad panid aluse 1976. aastal. Neil on kaks poega ja seitse lapselast. _NEWLINE_Rosemarie isa oli Saksa armee kindral. 1933-1934 juhatas ta Hamburgi kaitsepolitseid. Rosemarie s\xc3\xbcnni ajal k\xc3\xbclastas Hitler Hamburgi ja kuuldes, et ta peres on p\xc3\xa4rast kolme poega l\xc3\xb5puks t\xc3\xbctar s\xc3\xbcndinud, \xc3\xbctles, et hakkab lapse ristiisaks. 1935. aastast oli isa Berliini politsei\xc3\xbclem, 1936. aasta ol\xc3\xbcmpiam\xc3\xa4ngude ajal Hitleri ihukaitses. Rosemarie isa pettus natsionaalsotsialismis ja hakkas salaja aitama juute p\xc3\xb5genemisel. 1939(?) k\xc3\xbclastas Gestapo \xc3\xbchel \xc3\xb5htul ta isa ja pani mehe valiku ette: ta kas v\xc3\xb5tab m\xc3\xbcrki v\xc3\xb5i kogu perekond deporteeritakse. J\xc3\xa4rgmisel p\xc3\xa4eval suri isa "infarkti". Terve s\xc3\xb5ja elas Rosemarie Claussen hirmus vene s\xc3\xb5jav\xc3\xa4e ees._NEWLINE_Eesti keeles on ilmunud ta elulooraamat "Pisaraist saavad teemandid" (2003).'